En Rusia o zar Nicolau I preba de rusificar a los chodigos axkenazís y conzentrar-los en as ciudatz. O zar Aleixandre II no ye tan cerrino en estas politicas pero dende 1881 torna a haber-ie un antisemitismo y en 1887 bi ha numerus clausus en os instituos y universidatz y en 1889 lis prohiben l'acceso a bellas profesions. Muitos chodigos emigran, atros se consesionalizan y prenen a luenga rusa, En 1897 amaneix o partito Bund, que combina socialismo y defensa de lur identidat etnica en as comunidatz chodigas de Polonia, Lituania y Rusia. O suyo lema ye "ni l'asimilación ni a emigración, luitaremos en o país con os treballadors y os socialistas d'atros grupos nacionals que viven en Rusia".